Broj nabave: 11/2021

Zagreb, 29. 07. 2021.

**1. IZMJENA** **POZIVA NA DOSTAVU PONUDA NABAVA GEOTEHNIČKIH ISTRAŽNIH RADOVA I ISPITIVANJA SLOJEVA KONSTRUKCIJE, STANJA GRADIVA NOSIVOSTI ELEMENATA TE VLAGE U KONSTRUKCIJI**

**1. OPĆI PODACI O NARUČITELJU I KONTAKT OSOBA**

**Naručitelj**: Javna ustanova Zbirka umjetnina Ante i Wiltrude Topić – Mimara
**Adresa**: Muzej Mimara,Trg F. Roosevelta 5, Zagreb
**OIB**: 78141312758
**Tel**. 01/48 28 100
**Fax**. 01/48 26 079
**Internetska adresa**: <http://www.mimara.hr/>

**Kontakt osoba**: Mirjana Blažević
**Telefon**: 091 575 0687
**Adresa elektroničke pošte**: mirjana.blazevic@mimara.hr

Komunikacija i svaka druga razmjena informacija između naručitelja i gospodarskih subjekata

obavljati će se u pisanom obliku putem elektroničke pošte.

**2. EVIDENCIJSKI BROJ NABAVE**

11/2021

**3. PROCIJENJENA VRIJEDNOST NABAVE**

Ukupna procijenjena vrijednost nabave iznosi 370.000,00 HRK (bez PDV-a), odnosno 462.500,00 HRK (sa PDV-om), pri čemu je:

Procijenjena vrijednost Grupe 1 – **Geotehnički istražni radovi u postojećim temeljima**: 180.000,00 HRK (bez PDV-a), odnosno 225.000,00 HRK (sa PDV-om)

Procijenjena vrijednost Grupe 2 – **Radovi ispitivanja slojeva konstrukcije i stanja gradiva nosivosti elemenata obzirom na tlak, vlak i posmik te ispitivanja vlage u konstrukciji:**

**190.000,00 HRK (bez PDV-a), odnosno 237.500,00 HRK**

**4. OPIS PREDMETA NABAVE**

CPV: 45111250-5 Radovi na istraživanju terena

Zgrada Muzeja Mimara na lokaciji Zagreb, Rooseveltov trg 3 pretrpjela je oštećenja prilikom potresa dana 22.03.2020 godine.

Za predmetnu građevinu izrađen je ELABORAT OCJENE POSTOJEĆEG STANJA GRAĐEVINSKE KONSTRUKCIJE i utvrđeno je stanje oštećenja.

U svrhu izrade Projekta obnove konstrukcije i izvođenja samih radova, predviđa se ojačanje postojećih konstruktivnih elemenata i potrebno je utvrditi osnove značajke temelja i temeljnog tla koji bi služili kao podloga za proračune na obnovi konstrukcije.

Zgrada je pojedinačno zaštićeno kulturno dobro i radove je potrebno izvoditi sa izuzetnom pažnjom, pogotovo imajući u vidu da se dio zgrade u kojem je Muzej okružuju druge zgrade koje koriste osnovne i srednje škole te će se istražni radovi koji su predmet ove nabave vršiti u zatvorenom prostoru i u dijelu atrija - svi prostori izuzetno teško dostupni poglavito za težu mehanizaciju.

Ponuditelji moraju imati svu potrebnu opremu za izvođenje u takvim okolnostima te u cijenu moraju uključiti i nužnu sanaciju nakon izvođenja istražnih radova, što podrazumijeva zatrpavanje bušotina i sonda i njihovo prikladno zatvaranje.

**Predmet nabave podijeljen je u dvije grupe.**

**Grupa 1 –**  **Geotehnički istražni radovi u postojećim temeljima**

**Grupa 2 – Radovi ispitivanja slojeva konstrukcije i stanja gradiva nosivosti elemenata obzirom na tlak, vlak i posmik te ispitivanja vlage u konstrukciji**

Ponuditelji mogu podnijeti ponudu za jednu ili obje grupe predmeta nabave.

Ponuditelji dostavljaju zasebnu ponudu za svaku grupu predmeta nabave.

**5. OPIS POSLOVA**

**Grupa 1 – Geotehnički istražni radovi u postojećim temeljima**

Opis poslova prema Prilogu 2. Skica za Grupu 1

**Grupa 2 – Radovi ispitivanja slojeva konstrukcije i stanja gradiva nosivosti elemenata obzirom na tlak, vlak i posmik te ispitivanja vlage u konstrukciji**

Opis poslova prema Prilogu 3. Skica za Grupu 2.

**6. NAČIN IZVRŠENJA**

Temeljem provedenog postupka nabave, za svaku grupu nabave sklapa se ugovor o radovima.

**7. ROK IZVRŠENJA**

Rok izvršenja je 30 dana od dana sklapanja ugovora. Ugovor je sklopljen kada ga potpiše zadnja ugovorna strana.

**8. MJESTO IZVRŠENJA**

Mjesto izvršenja radova su prostori Muzeja Mimara,Trg F. Roosevelta 5, Zagreb.

**9. KOLIČINA PREDMETA NABAVE**

Količina predmeta nabave iskazana je u Troškovniku koji čini **Prilog 4.** ovog Poziva na dostavu ponuda. Količine iskazane u Troškovniku su točne.

**10. ROK, NAČIN I UVJETI PLAĆANJA**

Plaćanje predujma nije predviđeno.

Naručitelj će izvršiti plaćanje na temelju ispostavljenog računa ponuditelja doznakom na žiro-račun u roku od 30 dana od dana izdavanja računa. Sukladno Zakonu o elektroničkom izdavanju računa u javnoj nabavi („Narodne novine“ broj: 94/2018) Naručitelj je obavezan od dana 01. prosinca 2018. godine zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi, a izdavatelji elektroničkih računa su obvezni od 01.srpnja 2019. godine izdavati i slati elektroničke račune i prateće isprave sukladno europskoj normi.

**11. ODREDBE O CIJENI PONUDE I NAČINU ISKAZIVANJA CIJENE PONUDE**

Ponuditelji su u Prilog 4. - Troškovnik dužni ponuditi tj. upisati jedinične cijene za svaku stavku Troškovnika na način kako je to određeno u Troškovniku. Jedinična cijena izražena u Troškovniku je fiksna i nepromjenjiva.

**U jedinične cijene bez poreza na dodanu vrijednost moraju biti uračunati svi troškovi te svi popusti.**

PDV se iskazuje zasebno iza cijene ponude na način kako je to predviđeno Troškovnikom. Ako ponuditelj nije u sustavu PDV-a ili je predmet nabave oslobođen PDV-a, u Troškovniku se na mjesto iskazano za upis cijene ponude s porezom na dodanu vrijednost, upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost, a na mjesto predviđeno za upis PDV-a se upisuje 0.

Ukupnu cijenu ponude čini cijena ponude s PDV om.

**12. KRITERIJ ODABIRA PONUDE**

Kriterij odabira ponude je **najniža cijena. U postupku nabave ocijenjivat će se ponude bez PDV-a.**

**13. ROK VALJANOSTI PONUDE**

Rok valjanosti ponude mora biti najmanje **60 dana** od krajnjeg roka za dostavu ponuda.

**14. UVJETI SPOSOBNOSTI**

**14.1. Uvjet tehničke i stručne sposobnosti**

Gospodarski subjekt mora dokazati da je u godini u kojoj je započeo postupak nabave (2021. godina) i tijekom tri godine koje prethode toj godini (2020., 2019., 2018. godina) izvršio radove iste ili slične predmetu nabave čija kumulativna vrijednost bez PDV-a je jednaka ili veća od procijenjene vrijednosti nabave bez PDV-a **za pojedinu grupu nabave**. Pritom, za izračun kumulativne vrijednosti izvršenih radova moguće je uzeti u obzir **minimalno jednu, a maksimalno tri** reference (3 izvršenja)

Za potrebe utvrđivanja tehničke sposobnosti gospodarskog subjekta u ponudi se dostavlja **Prilog 5.** – **Popis izvršenih radova.**

Popis sadržava minimalno sljedeće:

− predmet radova
− vrijednost radova (bez PDV‐a)
− opis radova iz kojeg je vidljivo da se radi o radovima istim ili sličnim predmetu nabave,
− razdoblje izvršenja,
− naziv druge ugovorne strane (investitora, naručitelja) i osobu za kontakt i kontakt podatke naručitelja.

**15. SADRŽAJ PONUDE**

Ponuda mora sadržavati:

* **Prilog 1** – popunjen Ponudbeni list za svaku grupu za koju se podnosi ponuda
* **Prilog 4** – popunjen prilog Troškovnik za svaku grupu za koju se podnosi ponuda
* Dokaz ispunjenja uvjeta tehničke i stručne sposobnosti iz točke 14.1. (**Prilog 5**.)

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Ponuda se zajedno s pripadajućom dokumentacijom izrađuje na hrvatskom jeziku.

**16. OBLIK I NAČIN IZRADE PONUDE**

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda. Propisani tekst Poziva ne smije se mijenjati i nadopunjavati.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama.

Ponuda treba biti predana sa svim dokumentima navedenim u Pozivu za dostavu ponuda.

Stranice ponude obavezno moraju biti numerirane, a označavaju se na slijedeći način:

- ukupan broj stranica kroz redni broj stranice (npr. 24/1) ili redni broj stranice kroz ukupan broj stranica (npr 1/24).

**Ponuda mora biti uvezena u cjelinu na način da onemogući naknadno vađenje ili umetanje listova.**

**17. NAČIN DOSTAVE PONUDE**

Ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave i naznakom "ne otvaraj".

Omotnica se dostavlja :

* **na adresu:**

Muzej Mimara

Trg F. Roosevelta 5

Zagreb

* **na omotnici ponude treba biti naznačeno:**

Ponuda za jednostavu nabavu Ev. broj: 11/2021 za predmet nabave:

 „**NABAVA GEOTEHNIČKIH ISTRAŽNIH RADOVA I ISPITIVANJA SLOJEVA KONSTRUKCIJE, STANJA GRADIVA NOSIVOSTI ELEMENATA TE VLAGE U KONSTRUKCIJI“ –** oznaka grupe za koju se podnosi ponuda

“, "NE OTVARAJ"

1. adresa i naziv ponuditelja
2. na omotnici izmjene i/ili dopune treba biti naznačeno:

Izmjena i/ili dopuna ponude za postupak jednostavne nabave Ev. broj: 11/2021 za nabavu :

 „**NABAVA GEOTEHNIČKIH ISTRAŽNIH RADOVA I ISPITIVANJA SLOJEVA KONSTRUKCIJE, STANJA GRADIVA NOSIVOSTI ELEMENATA TE VLAGE U KONSTRUKCIJI** – oznaka grupe za koju se podnosi izmjena i/ili dopuna ponude

"NE OTVARAJ"

Izmjena i/ili dopuna ponude, adresa i naziv ponuditelja.

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda.

Omotnice se moraju dostaviti na navedeni naslov do 03.08.2021. godine do 14:00 sati na urudžbeni zapisnik u tajništvo Muzeja Mimara, Trg F. Roosevelta 5, Zagreb.

Ponude se mogu dostaviti i elektroničkim sredstvom komunikacije na sljedeću adresu: mirjana.blazevic@mimara.hr uz naznaku u predmetu elektroničke poruke **evidencijskog broja nabave i grupe za koju se podnosi ponuda.**

U ovom postupku jednostavne nabave naručitelj nije obvezan provoditi javno otvaranje ponuda.

 Nakon proteka roka za dostavu ponuda, ponuda se ne smije mijenjati. Ponude koje pristignu nakon navedenog roka bit će isključene.

Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati.

**18. DONOŠENJE ODLUKE O ODABIRU ODNOSNO ODLUKE O PONIŠTENJU**

Nakon pregleda i ocjene ponuda valjane ponude rangiraju se prema kriteriju za odabir ponude te se donosi Odluka o odabiru sa prijedlogom Ponuditelja s kojim će Naručitelj sklopiti Ugovor o nabavi robe. Odluka o odabiru ili poništenju donosi se u roku od 30 dana od isteka roka za dostavu ponuda. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja najkasnije po sklapanju Ugovora o nabavi.

**19. PRILOZI**

* Prilog 1. Ponudbeni list
* Prilog 2. Skica za Grupu 1
* Prilog 3. Skica za Grupu 2
* Prilog 4. Troškovnik Grupa 1
* Prilog 4. Troškovnik Grupa 2
* Prilog 5. Popis izvršenih radova Grupa 1
* Pirlog 5. Popis izvršenih radova Grupa 2